అమ్మాయికి మొగుడు మామకు యముడు

అమ్మాయి కి మొగుడు మామకు యముడు   1980 నవంబర్ 20 న విడుదలైన తెలుగు చలన చిత్రం. పూం పుహార్ ప్రొడక్షన్స్ పతాకంపై మురహరి సెల్వం నిర్మించిన ఈ చిత్రానికి అమృతం దర్శకత్వం వహించాడు. కృష్ణ, రజనీ శర్మ,సత్యనారాయణ,రాజ్యలక్ష్మి, ముఖ్య పాత్రలు పోషించారు.

తారాగణం
 కృష్ణ
 రజనీ శర్మ
 సత్యనారాయణ
 రాజ్యలక్ష్మి
 నూతన్ ప్రసాద్
 గుమ్మడి
 సారథి
 పుష్పలత
 జయమాలిని
 మల్లాది
 తులసి
 బేబి శాంతి
 అత్తిలి లక్ష్మి

చిత్రకథ
ఆ వూరి జమీందారు దానశీలి, ధర్మాత్ముడు అని పేరుగాంచాడు. అయితే నిజానికి అతడు పరమ దుర్మార్గుడు, దయాదాక్షిణ్యం లేనివాడు. తన మార్గానికి అడ్డువచ్చేవారిని వదల్చుకోవడానికి వారిని చంపడానికైనా వెనకాడడు. ఈ జమీందారు నిజస్వరూపం తెలుసుకున్న ఒక స్త్రీని హత్య చేస్తాడు. ప్రమాదవశాత్తు ఆమె మరణించిందని లోకాన్ని నమ్మిస్తాడు. కాని ఆ దృశ్యం కళ్ళారా చూసిన ఆమె కుమారుడు జమీందారుపై కత్తికడతాడు. తాను చూసిన నిజాన్ని కన్నతండ్రి కూడా నమ్మకపోవడంతో ఇంటినుండి ఆ కుర్రాడు పారిపోతాడు. పట్నం పోయి పెద్ద చదువులు చదివి, జమీందారుకు కార్యదర్శిగా తిరిగి ఊరికి వస్తాడు అతడు. జమీందారు నైజాన్ని బయటపెట్టాలని సంకల్పించుకున్న ఆ యువకుడు జమీందారు కూతురుతో స్నేహం పెంచుకుంటాడు. ఫలితంగా ఆమె గర్భవతి అవుతుంది. గత్యంతరం లేక జమీందారు తన కూతురుని అతనికే ఇచ్చి పెళ్ళి చేస్తాడు. అప్పటి నుండి ఆ యువకుడు అమ్మాయికి మొగుడు మామకు యముడిగా తయారవుతాడు. మామ అకృత్యాలను అల్లుడు ఎలా బయట పెడతాడు అనేది తర్వాత జరిగే సంఘటనల స్వరూపం. 
 సాంకేతిక వర్గం 

 దర్శకుడు: అమృతం
 నిర్మాత: మురసోలి సెల్వం 
 నిర్మాణ సంస్థ: పూం పూహర్ ప్రొడక్షన్స్
 సాహిత్యం: శ్రీరంగం శ్రీనివాసరావు, సింగిరెడ్డి నారాయణరెడ్డి , ఆచార్య ఆత్రేయ 
 సంభాషణలు: త్రిపురనేని మహారధి
 సంగీతం: ఎం.ఎస్.విశ్వనాథం
 గానం: ఎస్ పి బాలసుబ్రహ్మణ్యం, పి. సుశీల, ఎల్ ఆర్ ఈశ్వరి, చక్రవర్తి 
 విడుదల:1980: నవంబర్20.

 పాటల జాబితా1 . ఘంటసాల గళామృతము, కొల్లూరి భాస్కరరావు బ్లాగ్. 

 ఘుమ్క్ ఘుమా గుమ్మటం చెమ్కు చెమా చెమ్మ - ఎస్.పి. బాలు, పి. సుశీల - రచన: డా. సినారె
 చూడరా చూడరా తెలుగు సోదారా నీ చుట్టురా ఉన్న - ఎస్.పి. బాలు - రచన: శ్రీశ్రీ
 చెలరేగిన మంటలు చలి చలిగా మనసులు - ఎల్.ఆర్. ఈశ్వరి - రచన: శ్రీశ్రీ
 పందెమేసి పరుగు తీసి ఉరకలేసి పదునుచూసి - ఎస్.పి. బాలు,పి. సుశీల - రచన: ఆత్రేయ
 రావోయి సోములు రావోయి రాములు -ఎస్.పి. బాలు,చక్రవర్తి బృందం - రచన: డా. సినారె  

 మూలాలు 

వర్గం:ఘట్టమనేని కృష్ణ నటించిన సినిమాలు
వర్గం:నూతన్ ప్రసాద్ నటించిన సినిమాలు
వర్గం:గుమ్మడి నటించిన సినిమాలు
వర్గం:సత్యనారాయణ నటించిన సినిమాలు